Lolland-Falsters Stifts-Tidende, 1846-01-05
(Corresp.) Kjøbenhavn, den 3die Januar. J Kjøbstaden Storehedinge kunde der Søndagen mellem Juul og Nytaar ingen Gudstjeneste afholdes – af Mangel paa Tilhørere. Det er os ikke bekjendt, at Storehedingerne ere meere ukirkelige end andre Mennesker, men efter Sigende skal der have været berammet Bal i Byen samme Dags Aften, og Jndvaanerne have ventelig havt saa travlt med deres Arrangements til Ballet, at de ikke kunne have faaet Tid til at tænke paa Kirken. Byen har imidlertid et stort Landsogn, og det er mærkeligt nok, at heller ingen af Bønderne kunde faae Tid til at besøge Kirken; men de skulle have havt en anden lovlig Forhindringer Polsk-Pas og Trekort, ligesom man og til deres Undskyldning bør bemærke, at Veiret var slet. Sognepræsten i Storehedinge er Hr. Provst Birch, en særdeles velbegavet Mand, der blev tilbudt Lollands-Falsters Bispestol ved næstsidste Vacance, et Tilbud, som han ikke fandt sig foranlediget til at modtage, da Storehedinge Præstekald er meere indbringende end Falsters Bispestol. Hs. Høiærværdighed skulde dog ikke selv prædike den ommeldte Dag, men hans Capellan, Hr. Pastor Ovesen. Af Hs. Majestæts Svar til Deputationen for de slesvigske og holsteenske Bønder erfarer man, at der vilblive forelagt Stænderne ved deres næste Møde et nyt Forslag til almindelig Værnepligts Jndførelse. Det er Bondestandens almindelige Ønske, og det er et velbegrundet Ønske, en Udførelse af det retfærdige Princip, at Alle ere lige for Loven; men det er at beklage, at denne vigtige Sag ikke blev taget med ved Armeens almindelige og kostbare Reorganisation i 1842, der rimeligviis vilde være bleven heelt anderledes, hvis man var gaaet ud fra almindelig Værnepligt. Man vilde da sandsynligviis være bleven henledet paa den Tanke, at det ikke er nok at gjøre Værnepligten fælleds for Alle, men at man ogsaa conseqvent maatte indføre et nyt og folkeligere Væbningssystem. Nu vil man krympe sig for at røre ved den nye Armee Organisation, der har kostet saa mange Penge; men Jngen maa troe, at almindelig Værnepligt lader sig indføre uden mangfoldige Forandringer i de militaire Jndretninger; for da ikke at desavonere Reformen i 1842, vil man saameget som muligt lempe disse Forandringer efter det Bestaaende og det kunde da vel være, at Landet fik store Udgifter thi Jndførelsen af almindelig Værnepligt, selv om man bliver staaende derved, vil koste store Pengesummer, uden at det dog fik et tilfredsstillende Væbningssystem. Vi vilde derfor ønske, at Vedkommende vilde gjøre Folket opmærksom paa, at almindelig Værnepligt er et Ord, der koster mange Penge, og at den nødvendigviis maa føre til en ny Organisation af Armeen. Gid da den blot maatte blive tilfredsstillende, Gid den maatte blive saaledes, at den kunde vække Bevidstheden i Folkets Bryst om, at det ikke var et Bytte for enhver rovbegjærlig Nabo, saa vilde Pengene være vel anvendte Nykjøbing Skibsliste fra 29de Decbr. 1845 til 5te Jan. 1846. Jndklarerede: Briggen Old Peter, H. P. Svinding, at Ærøeskjøbing, fra Nyborg ball.; Jagten Marie, P. H. Albertsen, af Marstall, fra Flensborg med Stykgods. Udklarerede: Jagten Marie, H. P. Albertsen, af og til Marstall ball.